East Rockaway's unified basketball team inspires students
Woman dies of heroin overdose at Capri Lynbrook Motor Inn Bocayna Express.jpg (358.78 KiB) 3547 keer bekeken
P1060909.JPG (629.17 KiB) 3417 keer bekeken
RMS.jpg (102.2 KiB) 3047 keer bekeken
Gedeputeerde Schilthuis en K-tanker Shell.jpg (411.52 KiB) 2956 keer bekeken
Haringvliet for sale 1.jpg (209.54 KiB) 2754 keer bekeken
Haringvliet for sale 2.jpg (187.37 KiB) 2754 keer bekeken
Haringvliet laatste reis1.jpg (420.59 KiB) 2754 keer bekeken
Haringvliet laatste reis2.jpg (297.46 KiB) 2754 keer bekeken
Lake Lugano.jpg (387.78 KiB) 1935 keer bekeken
Fair Lady.jpg (318.3 KiB) 1797 keer bekeken
Appia A122 001-001.jpg (339.35 KiB) 1646 keer bekeken
26 01 2017 mazagon (116)-1.jpg (105.91 KiB) 1349 keer bekeken
26 01 2017 mazagon (126)-1.jpg (104.96 KiB) 1349 keer bekeken
26 01 2017 mazagon (117)-1.jpg (288.18 KiB) 1349 keer bekeken
Veerboot Zijpe- Anna Jacobapolder kl.jpg (219.7 KiB) 1133 keer bekeken Poësie in die Bybel: Klipwerk van die Wysheid - B L O O T S
Klipwerk van die Wysheid
Ds Naude Kritzinger
Ek het 'n vriendin. Sy woon nie by die blou see nie. Maar toe sy daar in Johannesburg op skool was, het sy een dag besluit sy skryf nie meer haar huiswerk-opdragte in 'n boekie op nie. Want sy wil dit onthou - en so haar geheue oefen. Face dit, vandat ons mense geleer skryf het, is dit nie meer nodig om te onthou nie. Ons skrif is soos 'n eksterne hardeskyf wat ons help om ons geheue lekker te laat hiberneer totdat ons breine soos Klara Majola koud aan die sterf raak. Watse afsprake het jy more? (En uit is die selfoon) Wat is jou vrou se selnommer? (Pluk die Blackberry uit) En daarmee saam sterf die stories uit wat ons identiteit gee. En waar gaan ons in elk geval tyd kry om in die donker daarna te luister? Want as die groot lig na skemer ondergaan, het ons ons eie ligte dat ons kan aanhou werk. Of die vierkantige erefamilielid wat ons die veilige stories van mense op Sewende Laan kan vertel. En as jy een episode mis, kan die videomasjien dit maar vir jou kyk.
Once upon a time was dit anders, sê hulle vir my. Party ortodokse Jode en Moslems bly nog in daai tyd. Toe moes die kinders al Moses se boeke woord vir woord (van agter tot voor, dis hoe dit werk in Hebreeus) resiteer. En as Coos Cohen daarmee klaar is, begin hy met die profete. En dan Spreuke. Oom Gawie Salomo Cohen het dit darem makliker gemaak (heel kindervriendelik) met lekker ritme, herhalings en beelde.
My seun, jy moet luister na die onderrig wat jou vader jou gee;
moenie wat jou moeder jou leer, verontagsaam nie:
dit sal jou lewe versier soos 'n krans jou kop
en 'n kettinkie jou hals. (Spr 1:8-9)
'n Ander vertaling wat dom lesers dalk kan help met die memoriseringsproses:
Vergeet nie wat Pappa jou leer
al voel wat jou mamma sê seer:
Versier nou jou kop
met 'n bracelet my pop
en die lewe sal jou nie kan keer.
(Spr 1:8-9 uit die NNV – Nuwe Naudé Vertaling)
Mense deur die eeue bly tog dieselfde. Ek as mens kan nie 'n teksvers onthou nie, maar laat my hom sing met 'n beat en rym en ek kry hom nie uit my kop nie. Tieners sing die nonsensical lirieke van 'n 5 minute popsong soos zombies saam, maar toets hulle met twee reëltjies van 'n geskiedenis-handboek. Dus: (en dis die hele scheme!) herhaal in die kop, plant in die hart. Dis belangrik, want:
Wees veral versigtig met wat in jou hart omgaan, want dit bepaal jou hele lewe. (Spr 4:23)
Waar die hart van vol is, loop die mond van oor. (Matt 12:34)
NP van Wyk Louw het van die “ernstige” digters van sy tyd diep teleurgestel toe hy in sy nuwe bundel homself besig hou met “rympies”, soos wat sommiges “Klipwerk” beskryf het. Louw het naamlik die mondeling oorlewerings-tipe gedigte van sy geboorte-omgewing herontdek en speels daarmee geëksperimenteer. Die gevolg was 'n lang gedig met afsonderlike “eenhede” binne in die gedig. Hy wou eintlik hê dat die hele gedig net as eenheid op enige plek geplaas word, maar as illustrasie:
Moenie trap in die as, ou kind
bly van die taaibos weg
Piet gaan jou nie vat nie
Rietrivier se klong o!
hy’s danig ongemaklik
agter Teebos huil die meide
slaan die maerman, breek sy nek
En 'n ander segment:
Skraler as 'n riet
o, o skraler as 'n riet
die bloubos het die goue pit
en ek het die verdriet
Die ooreenkomste met die bybelse boek Spreuke is heelwat, alhoewel daar dalk selfs meer verskille is. Die eerste ooreenkoms lê daarin dat 'n spul losstaande en kort eenhede deel vorm van 'n groter losse eenheid (of muur, as ons die “klipwerk”-beeld verder voer). In Spreuke 1-9 en aan die einde is daar lang gedeeltes, waar ons manne onder andere teen slegte vroue en luiheid gewaarsku word (6:6 Gaan kyk na die mier, luiaard). Maar 'n groot deel van die boek (10-22:16 en 25-29) bestaan uit kort een-vers spreuke. Hulle het wel temas met mekaar in gemeen, maar elkeen staan heeltemal op sy eie. Kyk so die drie verse van Spr 22:13-15
Die lui mens sê: “Daar is 'n leeu daarbuite!
Ek kan doodgemaak word as ek dit buite waag!”
Die uitnodiging uit die mond van 'n slegte vrou is 'n diep afgrond;
jy val daarin as die Here jou vervloek het.
Onverstandigheid is eie aan 'n jongmens,
maar 'n pak slae haal dit uit hom uit.
'n Ander ooreenkoms is die hele gevoel wat die leser kry van oorgedraede wysheid, alhoewel die wysheid dikwels komies en selfs ligtelik van aard is. As ek die prentjie vir my voorstel van die lui mens in die spreuk hierbo, kan ek nie help om 'n bekende gesig of twee op sy kop te plak en 'n grinnik by my mond te laat ontsnap nie. Inderdaad is dit ook so dat Spreuke 'n versameling is van wysheid wat selfs verder as die volk Israel strek (30:1-14) en duidelike Egiptiese invloed het (22:17-24).
Wat ek van beide hierdie “bundels” (Spreuke en Klipwerk) hou, is die doodgewoon eerlik en oplettende manier hoe die werklikheid beskryf word. Hierdie eienskap kan sekerlik voorgehou word vir enige digkuns of skryfwerk. As die digkuns ons kan motiveer om oopoë deur die lewe te gaan deurdat dit die lewe met al sy nuanses oopsluit, het dit reeds in sy doel geslaag.
want ek kom Woester toe (Klipwerk)
Die slegte vrou se lippe drup van die heuning,
haar tong is gladder as olie,
maar agterna is alles so bitter soos wildeals;
sy is so gevaarlik soos die skerpste swaard.
Haar pad is dié van die dood,
elke stap saam met haar bring die ondergang nader. (Spr 5:3-5)
Die aardryk is vandag puur blou
dis bosduifblou en erdeblou
die rand-om kleinkat-oog se blou (Klipwerk)
Wie is dit wat sug en steun, wat rusie maak en kla,
onnodig seerkry en bloedbelope oë het?
Dit is dié wat tot laat sit en drink,
dié wat aanhou proe aan drank.
Moenie dat die wyn jou verlei as dit so rooi is,
so vonkel in die beker, so lekker smaak nie.
Agterna pik hy soos 'n slang,
spoeg hy gif soos 'n kobra. (Spr 23:29-32)